## Pravilnik o izmjenama i dopunama Pravilnika o postupku naknadne uplate doprinosa otpisanih zbog zastare i nenaplativosti za osiguranike koji su sami za sebe obveznici doprinosa i obveznici plaćanja doprinosa

### NN 36/2012 (28.3.2012.), Pravilnik o izmjenama i dopunama Pravilnika o postupku naknadne uplate doprinosa otpisanih zbog zastare i nenaplativosti za osiguranike koji su sami za sebe obveznici doprinosa i obveznici plaćanja doprinosa

HRVATSKI ZAVOD ZA MIROVINSKO OSIGURANJE

944

Na temelju članka 234. stavka 2. i članka 237. stavka 2. Zakona o doprinosima (»Narodne novine«, broj 84/08., 152/08., 94/09. i 18/11.) te članka 19. točke 1. Statuta Hrvatskog zavoda za mirovinsko osiguranje (»Narodne novine«, broj 163/98., 86/03. i 146/11.) Upravno vijeće Hrvatskog zavoda za mirovinsko osiguranje, uz suglasnost ministra financija, na sjednici održanoj 20. ožujka 2012., donosi

PRAVILNIK

O IZMJENAMA I DOPUNAMA PRAVILNIKA O POSTUPKU NAKNADNE UPLATE DOPRINOSA OTPISANIH ZBOG ZASTARE I NENAPLATIVOSTI ZA OSIGURANIKE KOJI SU SAMI ZA SEBE OBVEZNICI DOPRINOSA I OBVEZNICI PLAĆANJA DOPRINOSA

Članak 1.

U Pravilniku o postupku naknadne uplate doprinosa otpisanih zbog zastare i nenaplativosti za osiguranike koji su sami za sebe obveznici doprinosa i obveznici plaćanja doprinosa (»Narodne novine«, broj 136/06.) članak 1. mijenja se i glasi:

»Ovim se pravilnikom pobliže propisuje postupak naknadne uplate doprinosa za mirovinsko osiguranje na temelju generacijske solidarnosti (u daljnjem tekstu: doprinosi) otpisanih zbog zastare i nenaplativosti, u skladu s člankom 234. stavkom 1. i člankom 237. stavkom 1. Zakona o doprinosima (»Narodne novine«, broj 84/08., 152/08., 94/09. i 18/11., u daljnjem tekstu: Zakon), za osiguranike koji su sami za sebe obveznici doprinosa i obveznici plaćanja doprinosa, radi ostvarivanja prava iz mirovinskog osiguranja.«.

Članak 2.

Članak 2. stavak 1. mijenja se i glasi:

»Osiguranicima iz članka 1. ovoga pravilnika smatraju se osiguranici iz članka 10. stavka 1. točke 7., članka 11. do 14. i članka 16. Zakona o mirovinskom osiguranju (»Narodne novine«, broj 102/98., 127/00., 59/01., 109/01., 147/02., 117/03., 30/04., 177/04., 92/05., 43/07., 79/07., 35/08., 40/10., 121/10. i 130/10. – pročišćeni tekst, 61/11. i 114/11.) kojima je, na temelju rješenja Porezne uprave, odnosno na temelju rješenja koja je Hrvatski zavod za mirovinsko osiguranje (u daljnjem tekstu: Zavod) donio u skladu s odredbom članka 67. ranije važećeg Pravilnika o doprinosima za obvezna osiguranja (»Narodne novine«, broj 1/05. i 14/05.) ili odredbom članka 45. Zakona o izmjenama i dopunama Zakona o mirovinskom osiguranju (»Narodne novine«, broj 147/02), otpisan dug po osnovi doprinosa za mirovinsko osiguranje zbog zastare i nenaplativosti.«.

Članak 2. stavak 2. briše se.

Članak 3.

U članku 8. stavku 2. riječi »M-8, M-8/Klp, M-8P ili MPP«, brišu se i dodaje se riječ

»MPP-1«.

Članak 4.

Članak 9. stavak 2. mijenja se i glasi:

»Unutarnja ustrojstvena jedinica mjerodavna za ekonomsko-financijske poslove mjesno nadležne područne službe Zavoda uspostavit će prijavu – promjenu podataka o stažu osiguranja i osnovici osiguranja (tiskanicu MPP-1).«.

Članak 5.

Članak 10. mijenja se i glasi:

»Kao osnovice za ostvarivanje prava iz mirovinskog osiguranja, u slučajevima naknadne uplate doprinosa, propisane odredbama članka 234. i članka 237. Zakona uzimaju se osnovice koje bi se primijenile prema propisima važećim za razdoblje na koje se odnosi otpis, da dug po osnovi doprinosa nije bio otpisan.«.

Članak 6.

Ovaj pravilnik stupa na snagu osmog dana od dana objave u »Narodnim novinama«.

Klasa: 041-01-12-02/5

Urbroj: 341-99-01/01-12/9

Zagreb, 20. ožujka 2012.

Predsjednik

Upravnog vijeća Hrvatskog zavoda

za mirovinsko osiguranje

mr. sc. Niko Raič, v. r.

Pravilnik, NN 36/2012-944